Lede wat min tyd het om te lees, kan dus op die eerste deel van die nuusbrief fokus vir nuwe inligting en die res vir later los.
Soos voorspel is, het baie mense die laaste paar dae van Januarie in lang toue by die Polisie gestaan om die amnestie te benut. Humeure het opgevlam oor `n proses wat die SAPD baie makliker kon gemaak het.
Soos voorsien in die Grondwet en Interne Reëls het die Raad Basie Bergh aangewys om as President te dien tot die eersvolgende Kongres wat na verwagting die einde 2021 sal plaasvind. Die Raad sal later besluit oor die moontlike koöptering van `n ander lid om die rol van VP Opleiding oor te neem.
SA Jagters ontvang baie e-pos en telefoonnavrae van lede. Alhoewel ons nie van enige lid `n blote nommer wil maak nie, maak dit tog die lewe vir ons baie makliker as lede hulle lidnommers met die navraag verskaf. Dit is die vinnigste manier om u lede-profiel tussen die 43 000 ander lede op te spoor. Ons wil die beste diens moontlik aan elke lid lewer. Help ons asseblief deur u lidnommer te verskaf wanneer u enige navraag doen.
SA Jagters se fotokompetisie vir lede gaan in 2021 voort. Die doel van die kompetisie is om ``n portefeulje saam te stel van die beste foto’s wat SA Jagters se lede geneem het sodat ons dit op die webwerf, in aanbiedings en advertensies by geleenthede soos die jaarlikse kongres se gala-aand kan vertoon.
Plaas die korrekte bedrag (R300 vir die gewone boek of R1 000 vir die leergebinde weergawe) elektronies oor na die bankrekening van SA Jagters. Die rekening word gehou by ABSA en die rekeningnommer is 01443990077.
Archers Rock Safari’s borg ’n jaggeleentheid ter waarde van sowat R50 000 wat `n gelukkige lid met `n R50 kaartjie kan wen. Die jagpakket vir geweer of boogjag, of ’n kombinasie daarvan, is soos volg:
Inskrywings vir hierdie trekking sluit op 30 Maart 2021. SA Jagters sal u selfoonnommer gebruik om die trekking van die gelukkige wenner van hierdie jag te doen.